**Տվյալների պաշտպանության օր** (անգլ.՝ Data Protection Day կամ *Data Privacy Day*), միջազգային օր, որն ամեն տարի նշվում է հունվարի 28-ին։ Տվյալների պաշտպանության օրվա նպատակն է բարձրացնել իրազեկությունը, գաղտնիության և տվյալների պաշտպանության լավագույն միջոցների քարոզչությունը։ Ներկայումս նշվում է ԱՄՆ-ում, Կանադայում և Եվրախորհրդի անդամ 47 երկրներում։

Նպատակ
------

Տվյալների պաշտպանության օրվա ստեղծման նախաձեռնությունը նախապես կենտրոնացած է եղել գործարարների և օգտատերերի անձնական առցանց ինֆորմացիայի պաշտպանության բարձրացման վրա, հատկապես սոցիալական ցանցերի համատեքստում։ Վերջին տարիների ընթացքում կրթական հայեցակարգը նշանակալիորեն ընդլայնվել է։

Բացի այդ, տվյալների պաշտպանության օրը նպաստում է անձնական տեղեկատվության նկատմամբ անձնական վերահսկողության տեխնոլոգիական գործիքների զարգացմանը խթանող միջոցներին, նպաստում է գաղտնիության օրենսդրության պահպանմանը և տվյալների պաշտպանության բարելավմանը, շահագրգիռ կողմերի միջև երկխոսության ստեղծմանը։ Օրվա միջազգային տոնակատարությունը ծառայում է կառավարության, արդյունաբերության, գիտնականների, մասնագետների, հասարակական և կրթական կազմակերպությունների համագործակցությանը։

Պատմություն
-----------

1981 թվականի հունվարի 28-ին Եվրոպայի Խորհուրդը ստորագրման համար բացել է «Անձնական տվյալների ավտոմատացված մշակման հետ կապված անձանց պաշտպանության մասին» հռչակագիրը։ Հռչակագրում թարմացման գործընթացում ճշգրտումներ են իրականացվել, որպեսզի արտացոլեն տեխնոլոգիական զարգացմամբ պայմանավորված նոր մարտահրավերները։

2001 թվականի՝ կիբեռհանցագործությունների մասին հռչակագիրը (Բուդապեշտի հռչակագիր) նաև կոչված է պաշտպանելու տվյալների համակարգերի ամբողջականությունը և, այդպիսով, գաղտնիությունը կիբեռտարածքում։

Տվյալների գաղտնիությունը պաշտպանված է նաև Մարդու իրավունքների Եվրոպական կոնվենցիայի 8-րդ հոդվածով։

Առաջին անգամ տվյալների պաշտպանության եվրոպական օրը նախաձեռնել է Եվրախորհուրդը 2007 թվականին։ Երկու տարի անց՝ 2009 թվականի հունվարի 26-ին, ԱՄՆ Ներկայացուցիչների պալատը միաձայն ընդունել է HR 31 բանաձևը, որը հունվարի 28-ը հռչակել է որպես տվյալների գաղտնիության ազգային օր։ 2009 թվականի հունվարի 28-ին ԱՄՆ Սենատը բանաձև է ընդունել և ճանաչել նաև Տվյալների գաղտնիության օրը՝ 2010 և 2011 թվականներին։

Մասնակից կազմակերպություններ
----------------------------

Տվյալների գաղտնիության օրվան մասնակցող կազմակերպություններից են՝ «Anti-Phishing Working Group», «California Office of Privacy Protection», «Cyber Data-Risk Managers», «EDUCAUSE», Ջորջթաունի համալսարան, Կապի դաշնային հանձնաժողով, Հետաքննությունների դաշնային բյուրո, Նյու Յորքի նահանգի գլխավոր դատախազություն, «Online Trust Alliance», Մեծ Բրիտանիայի տեղեկատվության գծով հանձնակատար և այլն։

Ծանոթագրություններ
------------------

1. ↑  28 January — Data protection day
2. ↑  Peter Fleischer, Jane Horvath, Shuman Ghosemajumder (2008)
3. ↑  Конвенция Совета Европы от 28 января 1981 № 108 «О защите лиц в связи с автоматизированной обработкой персональных данных» (официальный перевод)
4. ↑  Конвенция о киберпреступности
5. ↑  "H.Res.31 Expressing support for the designation of January 28, 2009 as «National Data Privacy Day»". Արխիվացված է the original 2012 թ․ հուլիսի 18-ին. Retrieved 2022 թ․ հունիսի 4.
6. ↑  Data Privacy Day 2012 website Archived 2012-01-04 at the Wayback Machine.
7. ↑  European Privacy Day 2012 website

Արտաքին հղումներ
----------------

* Online Trust Alliance Data Privacy & Protection website(չաշխատող հղում)
. Online Trust Alliance Archived 2016-03-04 at the Wayback Machine.
* Stay Safe Online website. National Cyber Security Alliance
* DATA PRIVACY DAY and THE INTERNET PANOPTICON — Studies Says Webcam Users Under Serious Threat
* Why Data Privacy Is Important To Preserve Your Data Online
* Convention 108 of data protection
* Odoo Development Services